
Posėdis vyko 2026 m. rugsėjo 16 d. mišriu būdu. Pradžia 16.00 val., pabaiga – 17.00 val.
Posėdžio pirmininkė – Elvyra Tulušienė, BO tarybos pirmininkė.
Posėdžio sekretorė - Reda Liubomirskienė, Ukmergės rajono savivaldybės administracijos Strateginio planavimo, investicijų ir verslo plėtros skyriaus vyr. specialistė.
Posėdyje dalyvavo: Angelė Jokubynienė, Dalia Radzevičienė, Asta Leonavičienė, Irena Šlepikienė, Inga Pračkailė, Eglė Butkutė, Ramunė Varnienė, Leokadija Talalienė.
Iš 9 narių dalyvavo 9 nariai. Kvorumas yra.

DARBOTVARKĖ:
1. Dėl LR VRM Nutarimo „Dėl Vietos bendruomenių metų minėjimo 2027 m. plano patvirtinimo“ projekto derinimo;
1. [bookmark: _Hlk240534936]Dėl 2026 metais rugpjūčio-rugsėjo mėn.  vykusios rajono bendruomenių anketinės apklausos duomenų aptarimo;
1. Kiti klausimai:
· dėl rajono bendruomenių sąskrydžio,
· dėl Lietuvos bendruomenių sambūrio LR Seime,
· dėl kvietimo dalyvauti LR VRM renginyje „Aktyvus pilietis-stipri valstybė 2026“.

Bendru sutarimu darbotvarkei pritarta.

1. SVARSTYTA: Dėl LR Vidaus reikalų ministerijos nutarimo „Dėl Vietos bendruomenių metų minėjimo 2027 m. plano patvirtinimo“ projekto derinimo.

KALBĖJO: R.Liubomirskienė pateikė gautą informaciją, pristatė LR VRM nutarimo projektą ir Veiklos planą.
Svarstyme dalyvavo visi posėdžio dalyviai. Pasisakė: I. Pračkailė, A. Jokubynienė, A. Leonavičienė.
Pastabų ir pasiūlymų planui neturėjo.

NUSPRĘSTA:
Pritarti LR Vidaus reikalų ministerijos nutarimo „Dėl Vietos bendruomenių metų minėjimo 2027 m. plano patvirtinimo“ projektui.
Balsuota nebuvo. Sprendimas priimtas bendrus sutarimu.

2. SVARSTYTA: Dėl 2026 metais rugpjūčio-rugsėjo mėn. vykusios rajono bendruomenių anketinės apklausos duomenų aptarimo.
KALBĖJO: R.Liubomirskienė pateikė informaciją apie vykusią bendruomeninių organizacijų anketinę apklausą, narius supažindino su gautais atsakymais. Apklausoje dalyvavo 17 BO. Respondentams buvo pateikta 12 bendrųjų ir specifinių klausimų apie organizacijų išteklius, narių aktyvumą, bendradarbiavimą vietos bendruomenėje, pasiruošimą 2027 metų Vietos bendruomenių metams, galimas veiklų perspektyvas. 
Vyko diskusija. Diskusijoje dalyvavo: A. Jokubynienė, L. Talalienė, D. Radzevičienė, A. Leonavičienė, I. Pračkailė. 
Išvados: 
1.bendruomenėse trūksta narių aktyvumo ir įsitraukimo. 
Siūloma problemos sprendimo priemonė –  1. rekomenduoti  bendruomenėms susikurti nuoseklią bendruomenės veiklos planavimo ir narių skatinimo sistemą, apimančią reguliarius susitikimus, aiškų metinį veiklų planą ir motyvacines įsitraukimo priemones. 2. Rekomenduoti Ukmergės krašto bendruomenių sąjungai (toliau – UKBS) įsitraukti į bendruomenių aktyvinimo procesą, kryptingai ir tikslingai numatant veiklas 2027 metais.
2.Trūksta nuoseklaus bendradarbiavimo seniūnijose su vietos bendruomenėmis.
Siūloma problemos sprendimo priemonė – rekomenduoti atgaivinti ir aktyvinti sistemingų Išplėstinių seniūnaičių sueigų organizavimą seniūnijose, rekomenduoti atnaujinti reguliarius (1 k. per ketvirtį) BO susitikimus su rajono vadovais; inicijuoti BOT susitikimą su seniūnais.
3.Trūksta žinių ir kompetencijų BO lyderiams.
Siūloma problemos sprendimo priemonė – rekomenduoti bendruomeninėms organizacijoms bendradarbiauti su Ukmergės krašto bendruomenių sąjunga dėl aktualių mokymų organizavimo, inicijuoti tikslinius mokymus BO lyderiams aktualiomis temomis pvz. dėl projektų rengimo, finansavimo galimybių, finansų planavimo, taip pat organizuoti susitikimus/vizitus tarp BO dalinantis gerąja patirtimi. Dažniau tartis su savivaldybės atstovais dėl veiklų organizavimo ir finansavimo.
Aptarta galimybė Ukmergės rajono savivaldybės internetiniame puslapyje www.ukmerge.lt
 paviešinti anketos atsakymus. 
NUSPRĘSTA:
1. Rekomenduoti Ukmergės krašto bendruomenių sąjungai aktyviau bendradarbiauti su bendruomenėmis ir teikti konsultacijas jiems rūpimais klausimais, bendradarbiauti su BOT, sprendžiant bendradarbiavimo tarp bendruomenių ir savivaldos klausimus.
2.Ukmergės rajono savivaldybės internetiniame puslapyje www.ukmerge.lt paviešinti anketos atsakymus. 
3. Inicijuoti BOT susitikimą su seniūnais problematikai apsvarstyti.
4. Atgaivinti ISS tradicijas seniūnijose ir sistemingų susitikimų praktiką su rajono vadovais.
5. Sekančiame posėdyje patvirtinti 2027 metų Vietos bendruomenių metams skirtų renginių planą.
Balsuota nebuvo. Sprendimas priimtas bendrus sutarimu.

3. SVARSTYTA: Kiti klausimai:
3.1.Aptartos sąskrydžio organizavimo aktualijos.
3.2. Pasidalinta LR Seimo narės Modestos Petrauskaitės pateikta informacija dėl pakeistos Lietuvos bendruomenių sambūrio datos. Į renginį vyks Žemaitkiemio seniūnė, A. Jokubynienė ir D. Užkurėlytė.
3.3. Pasidalinta iš LR VRM gauta informacija apie organizuojamą renginį „Aktyvus pilietis – stipri valstybė 2026“. Ukmergės rajono BO atstovauti renginyje deleguojama E.Tulušienė.
	Balsuota nebuvo. Sprendimai priimti bendru sutarimu.

Posėdis baigtas.


Posėdžio pirmininkė				Elvyra Tulušienė


Posėdžio sekretorė				Reda Liubomirskienė
